Risøy Folkehøyskole

Risøy Folkehøyskole er en kristen folkehøgskole i Gjeving (Tvedestrand kommune) i Aust-Agder. Skolen tar årlig imot 130 studenter og eies av Stiftelsen Risøy Folkehøyskole. Det står tre kirkelige organisasjoner bak skolen: Sjømannskirken, Broderkretsen på Havet og Normisjon. 

Skolen ligger på en 550 mål stor øy som tilhører skolen.  

 Historikk 
I 1935 besluttet den lokale avdelingen av kristelige foreningen Broderkretsen på Havet at det var behov for en skole for sjøfolk. Den skulle ligge på Risøya ved Tvedestrand. En av ildsjelene bak opprettelsen av skolen var Terje Anderssøn Mørland, som reiste til Oslo og forhandlet kjøpet av øya med riksadvokaten.

I 1941 etablerte foreningen et styre for prosjektet de kalte «Risøy Ungdomsskole». De fikk Gabriel Tallaksen til å lage tegningene, som ble fremlagt høsten 1942. Den nye skolen skulle bestå av skolehus og internat, og ha plass til 70 elever. Det var besluttet at skolen skulle ha en egen linje for maskinister. Byggingen tok til i mars 1946, men først i 1950 stod skolen klar. Broen over til øya fra fastlandet ble bygget for midler som skipsreder Jørgen P. Jensen og åpnet 11. oktober 1953.Risøybrua - Inngangsporten til sjømannslivet, Avtrykk.no, 21.11.2018 Skolen kalles fra 2017 Risøy Folkehøyskole.

 Linjefag 
For skoleåret 2025/2026 har skolen følgende linjefag:
 Dykking
 A-klassen
 Utendørs 
 Multisport+
 Livsstil og Helse
 Redning,+ 
 Seil, Surf, Kite
 Tegne-Male-Reise
 Gaming
 Referanser 

Eksterne lenker



Kategori:Folkehøgskoler i Agder
Kategori:Kristne skoler i Norge
Kategori:Skoler tilknyttet Normisjon
Kategori:Skoler i Tvedestrand
Kategori:Utdanningsinstitusjoner etablert i 1936